
Haniaethol 
Mae’r astudiaeth hon yn archwilio dynameg cymhelliant mewn chwaraewyr rygbi hŷn ar lefel amatur, gan ganolbwyntio ar ffactorau mewnol ac allanol sy’n dylanwadu ar gyfranogiad parhaus, yn ogystal â’r rhwystrau sy’n gallu atal ymgysylltiad cynaliadwy. Mae’r llenyddiaeth bresennol yn pwysleisio pwysigrwydd cymhelliant mewnol, megis mwynhad, cyflawniad personol a chydlyniad tîm, fel dylanwadau cryf o ran cyfranogiad hirdymor. Ar yr un pryd, mae cymhelliant allanol, fel cydnabyddiaeth neu wobrau yn gallu darparu buddion tymor byr ond yn aml heb effaith barhaol. Er hyn, mae ymchwil flaenorol wedi canolbwyntio’n bennaf ar athletwyr ifanc neu elitaidd, gan adael bwlch sylweddol o ran deall profiadau chwaraewyr amatur hŷn. 

Defnyddiwyd dulliau cymysg i gasglu data, gan gyfuno holiadur meintiol yn seiliedig ar y Exercise Motivation Inventory-2 (EMI-2) a chwestiynau agored i ddeall profiadau personol. Dangosodd y canlyniadau fod cystadleuaeth ( M=4.13), teimlad o berthyn ( M=4.00 ) a mwynhad ( M=3.75 ) yn ffactorau cymhelliant allweddol, tra bod pwysau iechyd ( M=1.50 ) ac ymddangosiad ( M1.81 ) yn llai dylanwadol. Mae’r dadansoddiad ansoddol yn amlygu rhwystrau fel anafiadau, pryder perfformiad, ‘burnout' a phrofiadau negyddol, sy’n gallu tanseilio cymhelliant a lleihau cyfranogiad.

Mae’r astudiaeth yn dangos bod cymhelliant mewnol yn hanfodol i gynnal cyfranogiad hirdymor, ond bod ffactorau allanol a rhwystrau strwythurol yn parhau i chwarae rhan sylweddol. Mae’r canfyddiadau’n cyfrannu at lenyddiaeth gyfyngedig ar chwaraewyr amatur hŷn ac yn cynnig argymhellion ymarferol i glybiau a hyfforddwyr ar sut i gefnogi a chadw chwaraewyr drwy greu amgylchedd sy’n hyrwyddo ymreolaeth, cymhwysedd a pherthynas.

[bookmark: _Toc226062392]Introduction 
Mae rygbi yn gamp tîm corfforol dwys sydd yn gofyn am lefelau uchel o gryfder, ffitrwydd corfforol a sgiliau tactegol oddi wrth y chwaraewyr. Mae’r gêm yn cynnwys elfennau fel taclo, rhedeg ar gyflymder uchel a chyswllt corfforol sy’n golygu bod y chwaraewyr yn wynebu gofynion sylweddol corfforol a seicolegol. O ganlyniad, mae cymhelliant yn chwarae rôl allweddol wrth gynnal perfformiad, datblygiad a pharhad cyfranogiad yn y gamp dros gyfnod hir o amser. Heb unrhyw gymhelliant digonol, mae anodd i chwaraewyr cyrraedd eu potensial llawn a hefyd fod yn gyson mewn ymarferion ac wrth gystadlu (Sandars et al, 2022, as cited in Indriarsa et al, 2026). Yn yr un erthygl mae Indriarsa et al (2026) yn dyfynnu Fioravanti et al (2023), wrth ddweud bod cymhelliant hefyd yn chwarae rôl hollol bwysig i helpu siapio pa mor galed mae chwaraewyr rygbi eisiau gweithio (Work ethic). Mae beth mae Indriarsa (2026) yn sôn amdano o erthyglau eraill yn helpu adeiladu agwedd ac ysbryd o waith caled i  helpu cefnogi datblygiad o sgiliau technegol a thactegol sydd yn holl bwysig ar gyfer rygbi. Dyma rhai o’r rhesymau pam fod cael cymhelliant mor bwysig yn y gamp, mae’r elfennau yma yn helpu’r chwaraewyr ddatblygu eu gallu i'w potensial llawn a chynnal eu hymrwymiad. 

Gall cymhelliant mewn chwaraeon gael ei effeithio gan amrywiaeth o ffactorau mewnol ac allanol gwahanol fel mwynhad, ymdeimlad o gyflawniad, cefnogaeth gymdeithasol a chystadleuaeth. Mae’r ffactorau fel hyn yn gallu effeithio ar benderfyniad unigolion i barhau i gymryd rhan mewn gweithgareddau corfforol fel rygbi yn enwedig pan fydd amgylchiadau bywyd yn gallu newid. Yn ôl haniaeth Alkasasbeh a Akroush (2025) mae eu canlyniadau yn nodi bod cymhelliant mewnol fel creu targedau personol, mwynhad a hunan benderfyniad yn cael mwy o effaith ar berfformiad a hyrwyddo ymrwymiad dros amser hir ac i weld gwelliant parhaus. Ar y llaw arall, mae’r ffactorau sydd yn effeithio cymhelliant allanol fel cydnabyddiaeth, gwobrau a phwysau cymdeithasol yn helpu gydag enillion tymor byr ond diffyg dylanwad parhaol (Alkasasbeh a Akroush, 2025). 
Yn amlwg mae rygbi yn gamp sydd yn cael ei chwarae yn broffesiynol, a gallem o bosib weld fod yna wahaniaeth o ran eu cymhellion a’u hagweddau. Tra bod chwaraewyr proffesiynol yn canolbwyntio ar berfformiad a llwyddiant cystadleuol, gall chwaraewyr amatur gael eu cymell yn fwy gan ffactorau cymdeithasol, mwynhad a chynnal iechyd a lles.
Fodd bynnag, mae chwaraewyr rygbi hŷn wynebu nifer o heriau er mwyn parhau i gymryd rhan gan gynnwys anafiadau sy’n gyffredin yn y gamp (Laaksonen et al, 2026), yn ogystal â newidiadau corfforol sy’n gysylltiedig ag heneiddio, ymrwymiadau Gwaith a chyfrifoldebau teuluol. O ganlyniad, mae deall y ffactorau cymhelliol a’r rhwystrau sy’n effeithio ar ymgysylltiadau yn hanfodol er mwyn cefnogi cyfranogiad cynaliadwy yn y gamp ac Allender et al (2006) yn awgrymu hyn.
Er bod ymchwil wedi ehangu ar draws meysydd corfforol, seicolegol a pherfformiad, mae yna dal sawl bwlch pwysig yn parhau. Mae rhan fwyaf o’r llenyddiaeth yn canolbwyntio ar chwaraewyr elitaidd neu’r boblogaeth iau, yn ewnedig mewn meysydd fel ‘talent identification’ a ‘development pathways’. Er enghraifft, mae astudiaethau ar  ‘talent identification’ a ‘development pathways’ yn bennaf yn archwilio pobl ifanc ac athletwyr lefel academi, gyda braidd dim sylw yn cael ei roi i gyfranogwyr amatur. Mae gwaith Hughes (2021) yn un allan o nifer sydd yn amlygu hyn oherwydd bod yr erthygl yn astudio chwaraewyr ieuenctid yn unig a chwaraewyr sydd ynghlwm â ‘talent pathways’ a ddim yn sôn am chwaraewyr amatur ac oedolion ifanc. Yn ail,  er fod peth ymchwil wedi cael ei wneud ar gymhelliant mewn rygbi, rhan fwyaf o’r amser mae’n canolbwyntio ar athletwyr ifanc, chwaraewyr elitaidd neu chwaraewyr amatur lefel uwch (semi-pro). Mae’r astudiaeth hyn yn ymcwhilio mewn i gyfranogiad yn ogystal â chymhelliant, sydd yn wahanol i astudiaethau eraill gan eu bod nhw’n canolbwyntio ar y berthynas rhwng cymhelliant a ‘burnout’. Fel astudiaeth Creswell a Robert (2005) sydd yn canolbwyntio ar y berthynas rhwng y ddau, yn ffocysu ar chwaraewyr amatur lefel uwch ac yn edrych ar y ffactorau seicolegol a’u perthynas â ‘burnout’. Yn drydydd, does dim llawer o ffocws ar chwaraewyr amatur hŷn er taw nhw fel grŵp sydd yn creu y mwyafrif o chwaraewyr yn y gamp. Mae astudiaethau presennol yn edrych dros sut mae cymhelliant yn gallu newid yn ystod eich bywyd neu sut mae ffactorau fel tyfu‘n hŷn, cydbwysedd gwaith a bywyd yn gallu dylanwadu ar gyfranogiad. 

Yn olaf, mae yna brinder o astudiaethau yn ymchwilio mewn i ffactorau sydd yn gyrru cymhelliant a beth sydd yn rhwystro’r chwaraewyr rhag chwarae ar lefel amatur, sy’n deall pam fod chwaraewyr yn cymryd rhan a pham eu bod yn ymddieithrio mewn sefyllfa ble nad yw’r chwaraewyr yn elitaidd. 

Mae’n amlwg fod yna fwlch yn yr ymchwil yma a felly dyna pam mai fy nhargedau i a gyfer yr astudiaeth hon yw:- 
1. Nodi cymhellion mewnol ac allanol allweddol sy’n dylanwadu ar ymgysylltiad chwaraewyr rygbi hŷn â’r gamp. Mae hyn yn cynnwys deall rôl mwynhad, cyflawniad personol, cyfeillgarwch tîm, ymgyrch gystadleuol a chydnabyddiaeth neu wobrau allanol.

2. Ymchwilio i'r rhwystrau seicolegol a strwythurol a all rwystro cyfranogiad parhaus mewn rygbi i chwaraewyr hŷn. Gall y rhain gynnwys ffactorau fel dirywiad corfforol, anafiadau, newidiadau i ffordd o fyw, dim amser neu newid mewn hunaniaeth gymdeithasol.

3. Archwilio sut mae proffil cymhelliol yn newid dros amser mewn ymateb i newidiadau bywyd fel datblygu gyrfa, cyfrifoldebau teuluol neu heneiddio, a sut mae’r newidiadau hyn yn effeithio ar ddewis chwarewyr i gymryd rhan. 

4. Y targed olaf yw i gyfrannu argymhellion i glybiau a hyfforddwyr ar sut i gefnogi a chadw chwarewyr hŷn, o ddefnyddio’r dystiolaeth o brofiadau bywyd a chymhelliant sydd wedi cael eu darganfod yn yr astudiaeth hon.

Adolygiad Llenyddiaeth 
Mae cymhelliant wedi cael ei gydnabod fel ffactor allweddol wrth gyfranogi mewn chwaraeon, gan ddylanwadu nid yn unig ar berfformiad, ond hefyd ar barhad unigolion I ymgysylltu â chwaraeon dros amser. Mewn camp sydd â gofynion corfforol dwys fel rygbi, mae cynnal cymhelliant wrth fynd yn hŷn yn cyflwyno heriau penodol. Yn aml mae chwaraewyr hŷn yn wynebu gofynion fel gwaith, addysg a chyfrifoldebau teuluol, sydd yn gallu effeithio eu gallu i barhau i gymryd rhan mewn chwaraeon. O ganlyniad, mae deall beth sydd yn cymhell y chwaraewyr yma a beth sydd yn achosi nhw i ymgysylltu yn hanfodol.
Mae’r adolygiad llenyddiaeth yma yn archwilio’r ymchwil presennol ar gymhelliant mewn chwaraeon, gyda ffocws benodol ar ffactorau mewnol ac allanol sy’n effeithio cyfranogiad. Hefyd bydd yn ystyried y rhwystrau sydd yn gallu atal ymgysylltiad, yn enwedig yng nghyd-destun rygbi a chwaraeon tîm tebyg. Er bod yna gorff sylweddol o ymchwil ar gymhelliant yn ehangach, mae yna nifer bychan yn ffocysu yn benodol ar chwaraewyr amatur rygbi hŷn. 

Persbectif Damcaniaethol ar Gymhelliant
Mae nifer o’r ymchwil presennol ar gymhelliant mewn chwaraeon yn seiliedig ar Ddamcaniaeth Hunanbenderfyniad (Self-Determination Theory: SDT) (Deci a Ryan, 1985; 2000). Mae’r damcaniaeth yn gwahaniaethu rhwng cymhelliant mewnol fel ymgysylltu mewn gweithgaredd oherwydd mwynhad neu foddhad personol a chymhelliant allanol sef pryd mae gwobrau neu bwysau yn cynyddu cymhelliant. Mae gwahaniaethu’r ddau yn rhoi man cychwyn defnyddiol ar gyfer deall pam mae pobl yn cyfranogi mewn rhyw gamp. 

Un o brif gryfderau SDT yw ei ffocws ar dri agwedd seicolegol sef cymhwysedd, ymreolaeth a pherthynas (Deci a Ryan, 2000). Pan fydd yr unigolyn yn cwrdd â’r anghenion, maent yn fwy tebygol o brofi cymhelliant sydd yn dod o’u hunan a pharhau i gymryd rhan dros gyfnod hir. Mewn rygbi gall hyn olygu bod chwaraewyr yn gwneud dewisiadau ynglyn â chyfranogiad ac ymreolaeth yn hyderus neu’n gallu cymhwyso, a phrofi ymdeimlad o berthyn i’r tim (perthnasedd). 

Serch hynny, er bod SDT yn cynnig sail ddamcaniaethol gryf, nid yw bob amser yn llwyddo i adlewyrchu cymhlethdod cymhelliant mewn sefyllfaoedd go iawn. O ganlyniad, gwnaeth dulliau mesur gael eu datblygu fel yr Exercise Motivation Inventory-2 (EMI-2) (Markland ac Ingledew, 1997). Mae’r EMI-2 yn cynnig darlun mwy o’r rhesymau dros gymryd rhan gan gynnwys cymhellion seicolegol fel mwynhad a rheoli straen, cymhellion cymdeithasol fel perthyn a chydnabyddiaeth a ffactorau iechyd fel ffitrwydd ac osgoi salwch, yn ogystal â chymhellion ar gyfer y corff fel ymddangosiad a rheoli pwysau. Yn wahanol i’r SDT, sydd yn canolbwyntio ar natur a safon cymhelliant, mae’r EMI-2 yn caniatau dadansoddiad mwy manwl o resymau penodol dros gymryd rhan mewn gweithgareddau corfforol. Mae hyn yn berthnasol iawn wrth astudio chwaraewyr rygbi hŷn  lle mae cymhellion yn aml yn gymysg ac yn cael eu dylanwadu gan ffactorau mewnol ac allanol.

Cymhelliant mewnol mewn Cyfranogiad Chwaraeon
Mae cymhelliant mewnol yn cael ei ystyried yn gyson fel ffactor allweddol sy’n dylanwadu ar gyfranogiad hirdymor mewn chwaraeon. Mae unigolion sy’n cymryd rhan oherwydd eu bod yn mwynhau’r weithgaredd ei hun yn fwy tebyg o barhau i ymgysylltu dros amser. Yn achos rygbi, gall y mwynhad hwn ddod o natur gorfforol y gêm, yr elfen gystadleuol a’r boddhad sy’n dod o ddatblygu sgiliau.
Mae Scanlan et al (1993) yn pwysleisio pwysigrwydd mwynhad yn eu ‘Model of Commitment’, gan awgrymu ei fod yn un o’r rhagfynegyddion cryfaf o gyfranogaid parhaus. Yn yr un modd, gwnaeth Frederick a Ryan (1993) ddarganfod bod cymhellion mewnol  yn gysylltiedig â chadw at weithgarwch corfforol dros y tymor hir i gymharu â chymhellion allanol.
Mae’r syniad o gymhwysedd hefyd yn hollbwysig. Gwnaeth Amorose a Horn (2000) ganfod fod athletwyr yn profi cymhellion mewnol o achos ei fod yn teimlo’n gymwys. O fewn rygbi, gall hyn olygu datblygu sgiliau technegol, gwella ffitrwydd neu gyrraedd nodau personol o fewn perfformiad. Fodd bynnag, gall ffactorau fel heneiddio neu anafiadau atal y teimlad o gymhwysedd i chwaraewyr hŷn.

Mae cymdeithasu yn  ffactor allweddol hefyd. Yn aml mae rygbi yn gysylltiedig â chysylltiadau cryf rhwng y tîm a’r teimlad o berthyn. Gwnaeth Carron et al (2002) ddod o hyd i'r ffaith bod cydlyniad tîm yn cysylltu’n gryf â boddhad a pherfformiad tîm. Mae hyn yn dangos pwysigrwydd ymgysylltiadau cymdeithasol wrth gynnal cyfranogiad.
Er ei bwysigrwydd, nid yw cymhelliant mewnol trwy’r amser yn sefydlog. Gall newidiadau bywyd, anafiadau neu brofiadau negyddol leihau’r mwynhad ac yn gwanhau cymhelliant unigolion. Efallai bod hyn yn awgrymu bod angen cefnogi cymhelliant mewnol gan ffactorau eraill er mwyn sicrhau ymgysylltiad hirdymor. 

Cymhelliant Allanol
Mae cymhelliant allanol hefyd yn chwarae rhan bwysig mewn cyfranogiad chwaraeon, yn enwedig mewn amgylchedd strwythuredig a chystadleuol. Yn rygbi, gall ffactorau allanol gynnwys dewis tim, cydnabyddiaeth gan hyfforddwyr, neu statws o fewn clwb.

Gall cydnabyddiaeth am berfformiad neu gyfraniad at lwyddiant y tim fod yn gymhelliant gryf i rai chwaraewyr. Fodd bynnag, mae’r berthynas rhwng cymhelliant allanol a chyfranogiad yn gyfled. Canfu Deci et al (1999) y gall gwobrau allanol danseilio cymhelliant mewnol weithiau, yn enwedig os yw’n cael ei ystyried yn rheoliadol. Er enghraifft, os bod chwaraewr yn teimlo ei fod yn teimlo dan bwysau i fynychu ymarferion yn hytrach na dewisiI wneud neu beidio, bydd eu cymhelliant cyffredinol yn disgyn.

Wrth ddweud hynny, nid yw cymhelliant allanol i gyd yn negyddol. Mae cymhelliant allanol yn gallu cael effeithiau buddiol pan mae’n  gweithio gyda chymhelliant mewnol i gymharu yn ei erbyn. Darganfyddodd Fischer et al (2019) fod ‘relational awards’ fel cydnabyddiaeth ac atgyfnerthu cymdeithasol, gryfhau’r cysylltiad rhwng cymhelliant mewnol a pherfformiad creadigol. Mae hyn yn awgrymu y gall rhai mathau o gymhellion allanol wella, yn hytrach na thanseilio, cymhelliant mewnol trwy gefnogi creadigrwydd ac arloesedd.

Mae ymddygiad hyfforddwyr hefyd yn ffactor allanol pwysig. Mewn erthygl gan Mageau a Vallerand (2003), mae’n dadlau bod hyfforddi sy’n cefnogi ymreolaeth yn gallu cynnyddu cymhelliant trwy ganiatau athletwyr deimlo eu bod nhw mewn mwy o reolaeth. Mewn cyferbyniad, gall arddulliau rheoli leihau cymhelliant a chynyddu’r tebygolrwydd o roi lan.

Cymhelliant Mewn Rygbi a Chwaraeon Tim
Er bod ymchwil benodol ar rygbi yn brin, mae mwy o astudiaethau ar chwaraeon tîm yn gyffredinol ac yn cynnig mewnwelediad defnyddiol. Mae rygbi yn rhannu nodweddion allweddol gyda chwaraeon tim eraill fel cydweithredu, cyfathrebu a thargedau/nodau cyffredin.

Julaimi et al (2024) bod cymhelliant yn cael ei ddylanwadu gan gymysgedd o ffactorau mewnol ac allanol sydd yn effeithio perfformiad, ymgysylltiad ac sbortsmonaeth. Mae ffactorau mewnol fel angerdd a chyflawniad personol yn cefnogi cyfranogiad parhaus ac ymddygiad moesol, tra bod ffactorau allanol fel gwobrau, cydnabyddiaeth yn annog chware teg a dilyn normau sbortsmonaeth (Julaimi et al, 2024).

Mae Sarrazin et al (2002) yn sôn fod rhoi’r gorau ddim am ddiffyg fallu na rhwystrau trwy’r amser, mae’n cael ei ddylanwadu’n gryf gan ansawdd y cymhelliant. Gwnaeth yr astudiaeth ddarganod y rhesymau dros stopio oedd lefelau isel o gymhelliant mewnol, ddim yn mwynhau a dim diddordeb ac yn teimlo ei fod o dan bwysau i gymyrd rhan (Sarrazin et al, 2002). Gwnaeth yr astudiaeth hefyd ddarganfod fod y ffordd mae’r hyfforddwyr yn hyfforddi yn bwysig, roedd yr hyfforddwyr nad oedd yn cynnig llawer o ymreolaeth yn lleihau lefelau cymhelliant mewnol y chwaraewyr (Sarrazin et al, 2002). Er fod yr ymchwil yma ar chwaraewyr ‘handball’ benywaidd, mae’n bwysig i wybod ar gyfer y pwnc yma oherwydd ei fod yn dangos bod cymhelliant mewnol yn helpu gyda cyfranogiad dros amser hir, fod pwysau yn effeithio ar chwaraewyr i roi’r gorau i chwarae a phwysigrwydd mgylchedd sy’n cefnogi ymreolaeth.

Rhwystrau i Gyfranogiad Parhaus
Tra bod ffactorau cymhellol cryf yn bodoli, mae nifer o rwystrau yn gallu effeithio ar gyfranogiad parhaus mewn rygbi. Un o’r rhai mwyaf amlwg yw anafiadau. Mae gan rygbi undeb un o’r achosion uchaf o anafiadau mewn gemau o’i gymharu â	chwaraeon tim proffesiynol eraill (Williams et al, 2013). Nodwyd Williams et al (2013) bod mwyafrif o’r ymchwil yn y maes hyn yn ffocysu ar chwaraewyr elitaidd, er hyn mae’n amlwg bod anafiadau yn risg yn y gamp ac mae’n tebygoliI gael yr un effaith wrth chwarae yn amatur. Gall cymhelliant sydd yn gysylltiedig a chymhwysedd gael ei effeithio oherwydd pryder anafiadau, mae hyn o achos fod chwaraewyr yn teimlo’n llai diogel wrth ddychwelyd yn ôl i’r gamp. 

Yn ôl Back et al (2025) mae yna nifer cynyddol o bobl ifanc yn gadael chwaraeon tim. Mae Back et al (2025) yn dyfynnu nifer o astudiaethau wahanol i nodi profiadau negyddol sydd yn achosi’r ifanc i adael campau tim. Mae’n rhestri ffactroau fel anafiadau (Zech et al, 2022 fel dyfynwyd gan Back et al 2025), ‘burnout’, pryder perfformiad (Zuckerman et al, 2021 fel dyfynwyd gan Back et al 2025), ofn o fethu (Taylor et al, 2023 fel dyfynwyd gan Back et al 2025), cosbi (Battaglia et al, 2020 fel dyfynwyd gan Back et al 2025) a bwlio (Flores Aguilar et al, 2021 fel dyfynwyd gan Back et al 2025). Mae gostyngiad mewn cyfranogiad gweithgaredd corfforol yn disgyn yn hwyrach ym mywydau pobl sydd wedi cael profiadau negyddol mewn chwaraeon pan yn ifanc ac yn gallu lleihau eu cymhelliant i barhau yn weithgar, efallai gall y profiadau cyfrannu at ymddieithrio hirdymor o weithgarwch corfforol (Cardinal et al, 2013).

Mae wedi cael ei nodi’n barod, ond mae ‘burnout’ yn ffactor arall pwysig. Mae gan ‘burnout’ yr effaith i effeithio cymhelliant chwaraewyr mewn gemau tim, trwy ddangos lefelau isel mewn cymhelliant hunanbenderfynol a chynnydd mewn diffyg cymhelliant. Awgryma astudiaaethau bod ‘burnout’  yn gysylltiedig yn negyddol â chymhelliant hunanbenderfynol, sy’n golygu, bod athletwyr yn profi lefelau isel o gymhelliant mewnol ac ymgysylltiad yn y gamp a gweithgareddau corfforol (Woods et al, 2025). Mae’r perthynas yma yn cael ei gefnogi gan ganfyddiadau Markati et al (2019) ac hefyd canfyddiadau Woods et al (2025) fod athletwyr gyda lefelau uchel o ‘burnout’ yn nodi lefelau isel o gymhelliant sy’n adlewyrchu diffyg bwriad uniglyn i gymryd rhan mewn chwaraeon.

Y Berthynas rhwng Cymhelliant a Rhwystrau
Mae’r berthynas rhwng cymhelliant a rhwystrau yn un positif. Awgryma Sevil et al (2016) fod cymhelliant a rhwystrau yn perthynol i’r gwrthwyneb. Mae hyn yn golygu  bod cymhelliant yn gallu lleihau effaith rhwystrau ar ymgysylltiad gweithgaredd corfforol (Sevil et al, 2016). Yn debyg, wnaeth Akil et al, (2025) darganfod fod agwedd positif maethol a lefelau uwch o gymhelliant yn cyfateb i lai o rwystrau canfyddedig. Er fod hyn o safbwynt maethol, mae’n dangos fod lefelau uchel o gymhelliant dal i gael effaith positif ar rwystrau. 

Yn wahanol, mae Portel-pino et al (2020) yn awgrymu bod pobl yn gallu cael eu cymell ond hefyd wynebu rhwystrau ar yr un pryd trwy nodi fod plant yn eu harddegau yn cael eu cymell gan ffactorau fel cydnabyddiaaeth, cystadleuaeth, a chael eu heffeithio gan rwystrau fel blinder neu ddiogi yr un pryd. Yn yr astudiaeth Wnaeth darganfod fod bechygyn yn adrodd lefelau uwch o gymhelliant i fod yn actif tra bod merched yn adrodd eu bod yn wynebu mwy o rwystrau er mwyn bod yn actif (Portel-Pino et al, 2020).

Pan mae rhwystrau yn dod yn fwy arwyddocaol, gall tanseilio cymhelliant trwy rwystro anghenion seicolegol sylfaenol. Yn ôl Damcaniaeth Hunanbenderfyniad, mae cyfyngu  ymreolaeth, cymhwysedd a pherthynas yn gysylltiedig â lefelau chymhelliant llai a mwy o ymddiethrio (Deci a Ryan, 2017).

Bylchau yn y Llenyddiaeth
Er bod llawer o ymchwil ar gymhelliant mewn chwaraeon, mae bylchau’n parhau. Un prif bwlch yw y dffyg ymchwil sy’n canolbwyntio’n benodol ar chwaraewyr rygbi hŷn. Mae llawer o astudiaethau yn canolbwyntio ar bobl ifanc neu athletwyr elitaidd, ond does dim llawer yn adlewyrchu profiadau chwaraewyr amatur.

Hefyd, does dim llawer o astudiaethau yn defnyddio offer fel yr EMI-2 o fewn achos rygbi. Er fod yr offer yn cael ei ddefnyddio yn ehangach mewn amgylchedd ymarfer corff, mae’r defnydd o fewn chwaraeon tîm yn gyfyngedig.  

Casgliad yr adolygiad llenyddiaeth
Wrth wneud yr adolygiad llenyddiaeth, mae’r astudiaethau yn awgrymu fod cymhelliant mewn chwaraeon yn cael ei ddylanwadu gan gymysgedd o ffactorau mewnol ac allanol, yn ogystal â rhwystrau i gyfranogi. Mae’r theori ‘Self-determination’ yn cynnig fframwaith cryf, yn uwcholeuo’r pwysigrwydd o ymreaolaeth, cymhwysedd a pherthynas. Er hyn, mae offer fel yr EMI-2 yn cynnig  dealltwriaeth mwy dwfn o gymhellion sydd yn dylanwadu ar gyfranogiad unigolion. 

Yn achos chwarewyr rygbi hŷn, mae cymhelliant yn debygol o gael ei effeithio oherywdd nifer o resymau gwahanol fel mwynhad, cymdeithasu, iechyd a chydnabyddiaeth. Ar yr un amser mae rhywstrau fel anafiadau, ‘burnout’ a phrofiadau negyddol yn ffactorau a gall lleihau ymgysylltiad parhaol.

[bookmark: _Toc226062393]Methodoleg
Mae’r pennod yma yn amlinellu’r methodoleg Wnaeth cael ei ddefnyddio er mwyn cynnal yr ymcwhil. Mae’n egluro dyluniad yr ymchwil, y dull a defnyddir i casglu’r data, a thechnegau dadansoddol a Wnaeth cael ei ddefnyddio er mwyn helpu ateb y cwestiwn: Archwilio Dynameg Cymhelliant mewn Chwaraewyr Rygbi Hŷn: Ffactorau Mewnol ac Allanol a Rhwystrau i Ymgysylltiad Cynaliadwy (Markland ac Ingledew, 1997). Gwnaeth dull dulliau cymysg cael eu defnyddio i ymchwilio dynameg cymhelliant a rhwystrau sydd yn effeithio ar gynaliadwyedd, er fod y dull yn helpu rhoi llun fwy llawn a dwfn o’r cwestiwn ymchwil ac yn helpu gyda dealltwriaeth gwell o’r canlyniadau. Mae’r pennod hefyd yn son am y strategaethau samplu, ystyriaethau moesegol ac y rwystrau a oedd yn gysylltiedig gyda’r ymchwil. Nod yr astudiaeth oedd archwilio mewn i ffactorau cymhellianol sy’n dylanwadu ar gyfranogiad barhaus. Yn benodol, roedd yr ymchwil yn ceisio nodi cymhellion mewnol ac allanol, ymchwilio i’r rhwystrau sy’n gallu effeithio ar gyfranogiad, ac archwilio sut mae’r ffactorau hyn yn newid dros amser wrth I fywyd unigolion newid. Roedd yr astudiaeth hefyd wedi ei anelu at ddarparu armgymhellion i glybiau a hyfforddwyr ar sut i gefnogi a chadw chwaraewyr yn y gamp.

Roedd yr astudiaeth yn un a Wnaeth defnyddio’ dull dulliau cymysg er mwyn archwilio’r ffactorau cymhelliant a’r rhwystrau sy’n dylanwadu ar ymgysylltiad chwaraewyr. Mae’r dull dulliau cymysg yn cyfuno elfennau o ymchwil meintiol ac ansoddol trwy ganiatau’r ymchwilydd i gasglu data ystadegol yn ogystal a dealltwriaeth ddyfnach o brofiadau a safbwyntiau y cyfranogwyr oherwydd eu bd yn cynnig mwy o fanylder o’i gymharu a dull meintiol ac ansoddol ar ben ei hun (Halcomb a Hickman, 2015). 

Gwnaeth y dull meintiol alluogi’r ymchwil weld faint mae ffactorau cymhelliant gwahanol yn berthanasol I’r cyfranogwyr trwy ddefnyddio graddfa Likert (0 = ddim yn wir o gwbl, 5 = yn wir iawn). Helpodd hyn i ddangos a yw’r chwaraewyr yn chwarae oherwydd ffactorau cymhelliant allanol neu mewnol. Yn ogystal, fe Wnaeth y dull ansoddol cael ei ddefnyddio trwy ganiatau’r cyfranogwyr ateb cwestiynnau agored er mwyn darganfod y sialens mae chwaraewyr yn wynebu I barhau I chwarae, sut mae rhai ffactorau wedi effeithio ar ymgysylltiad unigolion, beth sydd wedi dylanwadu eu meddwl I wrthod chwarae ac yn olaf beth gall y clybiau a’r hyfforddwyr wneud I gefnogi eu cyfranogiad nhw yn y gamp. Roedd defnyddio’r dull ansoddol hefyd yn ein helpu i archwilio profiadau personol a safbwyntiau chwaraewyr yn fwy manwl trwy ychwanegu cwestiynau agored ar ddiwedd y holiadur ar ol cwestiynau yr EMI-2.

Trwy gyfuno’r ddau ddull, roedd modd darparu darlun mwy cynhwysfawr o’r problem ymchwil. Felly, roedd y dull dulliau cymysg yn addas ar gyfer helpu ateb y cwestiwn ymchwil a datblygu dealltwriaeth well o’r ffactorau sy’n dylanwadu ar ymgysylltiad parhaus chwaraewyr rygbi hŷn. 

Er mwyn casglu data ar gyfer yr astudiaeth, defnyddiwyd holiadur ar-lein a gafodd ei ddylanwadu gan y Exercise Motivations Inventory-2 (EMI-2), holiadur sy’n cynnwys 51 cwestiwn sy’n mesur nifer o resymau pam mae unigolion yn cael eu cymell i gyfranogi mewn ymarfer corfforol. Mae’n offeryn ychwil sydd yn cael ei ddefnyddio’n eang. Mae’n archwilio ystod o ffactorau cymhelliant, gan gynnwys cymhellion mewnol fel mwynhad a chyflawniad personol, yn ogystal a chymhellion allanol fel cydnabyddiaeth neu wobrau. Gwnaeth yr offeryn yma gael ei ddewis gan ei fod yn addas ar gyfer ymchwilio’r ffactorau cymhellianol sy’n dylanwadu ar gyfranogiad chwaraewyr. 

Roedd y cwestiynau yn cynnwys cymysgedd o rai caeedig ac agored. Roedd y cwestiynau caeedig yn defnyddio graddfa Likert er mwyn galluogi’r cyfranogwyr I raddio pa mor bwysig neu pa mor wir oedd y datganiad iddyn nhw. Gwnaeth hyn ganiatau I’r data meintiol cael ei gaslgu a nodi patrymau cyffredinol. Yn ychwanegol, Wnaeth cwestiynau agored cael ei ddefnyddio er mwyn cael dealltwriaeth o phrofiadau a safbwyntiau y cyfranogwyr. Gwnaeth tri cwestiwn agoriadol cael eu cynnwys ar ddechrau’r holiadur yn gofyn am ‘oedran’, ‘rhyw’ a ‘pa cynghrair mae eich tîm yn cystadlu mewn’. Y rheswm dros hyn oedd I weld os oedd unrhyw patrwm neu cysylltiad rhwng rhyw, oedran a lefel y cyfranogwyr eu atebion. A yw ateb y cyfranogwyr I cwestiynau’r EMI-2 yn newid yn dibynnu ar lefel, rhyw neu oedran?

Y sampl ar gyfer yr ymchwil hon oedd chwaraewyr rygbi hŷn a oedd yn cymryd rhan ar y lefel amatur. Defnyddiwyd samplau cyfleus i recriwtio’r cyfranogwyr, gan fod y dull hwn yn caniatau mynediad hawdd at chwaraewyr a oedd yn hapus ac yn fodlon cymryd rhan yn yr ymchwil. Gwnaeth y holiadur cael ei ddosbarthu trwy ddanfon mewn I nifer o ‘Groupchats’ gwahanol ac wedi cael ei ddanfon at gysylltiadau personol gyda chlybiau Iddyn nhw ddanfon at y chwarewyr. Gwnaeth 49 o gyfranogwyr gymryd rhan yn yr astudiaeth.

Gwnaeth y data sydd wedi cael ei gasglu cael ei ddadansoddi trwy gyfuniad o ddulliau meintiol ac ansoddol er mwyn pwysleisio dulliau cymysg yr ymchwil. Ar gyfer y data meintiol gwnaeth cael ei gasglu o’r cwestiynau caeedig yr holiadur (Cwestiynau yr EMI-2) , defnyddiwyd ystadegau disgrifadol er mwyn nodi unrhyw batrymau cyffredinol. Mae hyn yn cynnwys amlder, cyfartaledd, modd a gwyriad safonol yn y ffactorau cymhellol. Mae hyn yn cael ei gyflawni trwy dfefnyddio y meddalwedd SPSS Statistics. Yn ogystal, defnyddiwyd Microsoft Excel hefyd, gwnaeth canlyniadau’r holiadur gael eu trefnu yn y meddalwedd yn awtomatig o Microsoft Forms cyn symud y canlyniadau I SPSS.

Defnyddiwyd dadansoddi thematig I dadansoddi’r data o’r cwestiynau agored. Trwy ddarllen yr ymatebion yn ofalus, gwnaethom nodi’r themau a phatrymau cyffredin. Gwnaeth yr atebion wedyn cael eu trefnu mewn i gategoriau er mwyn helpu datblygu dealltwriaeth ddyfnach o brofiadau a sabwyntiau’r cyfranogwyr. 

Gwnaeth materion moesegol cael ei ystyried yn ofalus trwy gydol yr astudiaeth. Cyn cymryd rhan yn yr holiadur, roedd tudalen wybodaeth I’r cyfranogwyr ddarllen I egluro pwrpas yr ymchwil a rhoi cyfle iddyn nhw rhoi cydsyniad gwybodus cyn cwblhau’r holiadur. Roedd cyfranogiad yn gwbl wirfoddol ac roedd gan y cyfranogwyr yr hawl I dynnu allan o’r astudiaeth ar unrhyw adeg heb unrhyw ganlyniad. Gwnaeth anhysbysrwydd y cyfranogwyr  ei sicrhau trwy beidio casglu gwybodaeth bersonol a gall ganiatau eu hadnabod. Yn ogystal, cafodd y data ei storio’n ddiogel a gwnaeth gael ei ddefnyddio ar gyfer y astudiaeth yn unig, i ddilyn canllawiau diogelu data.

Er gwaethaf cryfderau’r astudiaeth, roedd rhai cyfyngiadau i’w hystyried. Mae’r holiadur wedi cael nifer cyfyngedig o ymatebion gan fenywod oherwydd does dim cymaint o gysylltiadau gyda chwaraewyr a thimau benywaidd Io’i gymhrau a chlybiau a chwaraewyr gwrywaidd. Yn wahanol I brif gorff yr holiadur yn seiliedig ar holiadur dibynadwy a dilys yr EMI-2, mae’r cwestiynau agored ar gyfer cael dealltwriaeth gwell o brofiadau a safbwyntiau’r cyfranogwyr ddim yn seiliedig ar holiadur ac wedi cael eu creu can yr ymchwilydd, felly mae’n bosibl y bod yr holiadur yn colli ei ddibynadwyedd a’Iiddilysrwydd.

[bookmark: _Toc226062394]Canlyniadau 
Mae canlyniadau’r astudiaeth hon yn cael eu cyflwyno mewn dau brif ddarn, yn unol a’r dull dulliau cymysg a ddefnyddiwyd. Yn gyntaf, cyflwynir y canlyniadau meintiol o’r holiadur drwy ddefnyddio ystadegau disgrifiadol er mwyn dangos prif ffactorau sy’n cymell chwaraewyr I gymryd rhan. Gwneir cymariaethau hefyd rhwng lefelau chwarae  a rhyw er mwyn archwilio unrhyw wahaniaeth mewn cymhelliant. Yn ail, dadansoddir y data ansoddol o’r cwestiynau agored trwy ddadansoddi thematig, gan ddarparu dealltwriaeth ddyfnach o brofiadau, rhwystrau personol y chwraewyr. Gydai’I gilydd, mae’r canlyniadau hyn yn cynnig trosolwg cynhwysfawr o’r ffactorau sy’n dylanwadu ar ymgyslltiad parhaus mewn rygbi amatur.

Roedd y sampl yn cywnnwys cyfanswm o n = 49 cyfranogwyr a oedd yn chwarae rygbi. O’r rhain, roedd 41 ( 84% ) yn wrywod ac 8 ( 16% ) yn fenywod. O ran lefel chwaraeon, roedd y cyfranogwyr wedi’u dosbarthu ar draws nifer o gynghreiriau, gyda 3 yn chwarae yn Super Rygbi Cymru ( 6.1% ), 5 yn y Welsh Premiership ( 10.2% ), 13 yn y Championship ( 26.5% ), 4 yn Division 1 ( 8.2% ), 7 yn Division 2 ( 14.3% ), 3 yn Division 3 ( 6.1% ), 8 yn Division 4 ( 16.3 % ), ac 6 yn ware ar lefelau amatur yn is ( 12.2% ). Roedd oedran y cyfranogwyr yn amrywio o 18 i 45 mlwydd oed gyda cyfartaledd o tua 24.6 mlwydd oed. Mae hyn yn danos bod y sampl yn cynnwys amrywiaeth o brofiadau o fewn rygbi amatur, gan ganiatau cymariaethau rhwng gwahanol grwpiau. 

Canlyniadau Meintiol
Wnaeth cwestiynau yr EMI-2 o’r holiadur gael eu rhoi mewn I ‘Scoring key’ ar gyfer 14 thema wahanol, Rheoli Straen, Adfywio, Mwynhad , Her, Cydnabyddiaeth Gymdeithasol, Berthynas, Cystadleuaeth, Pwysau Iechyd , Osgoi Afiechyd , Iechyd, Cadarnhaol, Rheoli Pwysau, Ymddangosiad, Cryfder a Dygnwch ac Ystwythder. Dangosodd yr ystadegau mai cystadlu ( M=4.13 ) yw’r ffactor mwyaf pwysig ymhlith y cyfranogwyr. Yn dilyn hyn, roedd ymdeimlad o berthyn ( M=4.00 ) ynhyd â mwynhad ( M=3.75), her ( M= 3.45 ) a datblygiad cryfder a dygnwch ( M=3.35 ). 

Ar y llaw roedd rhai ffactorau yn llai pwysig. Yn benodol, pwysau iechyd ( M=1.50 ) yn sgorio isaf, ymddangosiad ( M=1.81 ) ac osgoi afiechyd ( M=2.22 ) yn sgori yn isel hefyd. Yn ogystal, roedd rheoli pwysau ( M=2.23 ) a chydnabyddiaeth cymdeithasol ( M=2.32 ) hefyd yn llai dylanwadol. 

Figwr 1

Yn ogystal, Wnaeth sgoriau cyfartalog rhwng menywod a dynion cael eu dadansoddi hefyd. Gyda’r dynion Wnaeth Cystadleuath ( M=4.11 ) sgorio’r fwyaf gyda’r teimlad o berthynas ( M=3.94 ), Mwynhad ( M=3.60 ), Her ( M=3.38 ) ac Cryfder a dygnwch ( M=3.16 ) yn dilyn. Efo sgor cyfartalog y themau ar gyfer y menywod Wnaeth Mwynhad ( M=4.53 ) sgori’r uchaf allan o bob thema rhwng y ddau rhyw. Wnaeth pedwar sgor arall fynd yn uwch na phedwar hefyd, Teimlad o berthynas ( M=4.32 ) nesaf, gyda Cryfder a dygnwch ( M=4.28 ) wedyn, ac chystadleuaeth ( M=4.25 ) a Iechyd Cadarnhaol ( M=4.25 ) yn sgori union yr un peth. I’r dynion Pwysau Iechyd ( M=1.45 ) Wnaeth ddod ar waelod od y themau gyda Ymddangosiad ( M=1.76 ), yr unig ddau i fod rhwng. Cyfartaledd o 1 i 2. Yn tebyg Wnaeth Pwysau Iechyd ( M=1.75 ) sgori’r sgor isaf gyda’r menywod ac yna Ymddangosiad ( M=2.09 ). Rhwng y ddau rhyw y thema Wnaeth gweld y gwahaniaeth mwyaf oedd Cryfder a Dygnwch, gyda’r thema yn fwy pwysig i fenywod ( M=4.28 ) i gymharu a’r dynion ( M=3.16 ), yn dangos gwahaniaeth o 1.12 rhwng y ddau rhyw. Yn amlwg mae’r ddau rhyw yn cytuno taw Pwysau Iechyd yw’r thema lleiaf sydd yn helpu drifo cymhelliant trwy sgori’r thema yn is ( dynion, M=1.45 ac Menywod M=1.75 ), gyda’r gwahaniaeth lleiaf o 0.3.

O ran cymharu lefel chwarae, mae Super Rygbi Cymru (SRC) yn cofnodi’r sgor uchaf ar gyfer rheoli straen ( M=4.00) ac mae AM  (Amatur) ( M=3.85 ) a DIV 1 (division 1) ( M=3.56 ) hefyd yn eithaf uchel, tra bod Div 2 (Division 2) ( M=2.18 ) a Div 3 (Division 3) ( M=2.25 ) yn dangos sgoriau isaf. Yn achos mwynhad,  mae WP (Welsh Premiership) a Div 3 yn cofnodi’r sgorau uchaf ( M=4.50 ), o’i gymharu a Champ (Championship) ( M=3.42 ) a Div 2 ( M=3.14 ), sy’n is. Mae Cystadleuaeth  yn uchaf yn WP ( M=4.85 ) ac yn gymharol uchel yn Div 3 ( M=4.50 ) a Div 1( M=4.38 ), tra bod y sgor yn is yn Champ ( M=3.90 ) a Div 2 ( M=3.96 ). Yn ogystal, mae Iechyd Cadarnhaol yn ywch yn AM ( M=4.44 ) o’i gymharu a WP ( M=2.93 a Div 2 ( M=2.81 ). Fodd bynnag, mae rhai themau fel cydnabyddiaeth gymdeithasol yn dangos llai o amrywiad rhwng lefel, gyda sgoriau’n amrywio’n gymharol fach. Yn gyffredinol, mae’r data’n dangos amrywiad clir rhwng lefelau perfformiad, gyda rhai lefelau chwarae’n perfformio’n gyson uwch ar sawl thema. 

Canlyniadau Ansoddol
Cwestynau
1.) “What are the biggest challenges you face in continuing to play rugby?”

2.) “Have injuries, work, or family responsibilities affected your involvement? If so, how?”


3.) “Have you ever considered stopping playing? What influenced that thought?”

4.) “What could your club or coaches do to better support players like you to stay involved?”

Dadansoddiad thematic Wnaeth cael ei wneud er mwyn ymchwilio y ffactorau sydd yn effeithio ar gyfranogiad mewn rygbi, trwy ddilyn fframwaith gan Braun a Clarke. Wnaeth sawl thema cael ei ddarganfod ar draws y pedwar cwestiwn agored.

Ar draws y cwestiynau, anafiadau ac effaith corfforol oedd y prif thema a oedd yn  effeithio ar gyfranogiad. Wnaeth sawl cyfranogwr uwcholeuo hyn, boed yn sydyn neu’n rhai hirdymor, fel rhwystrau mawr i chwarae. Roedd ymatebion fel “injuries keeping me out of playing” a “multiple surgeries stopping me from playing” yn gyffredin. Roedd ofn cael anaf hefyd yn effeithio ar bobl, gyda rhai yn dweud eu bod yn poeni am “fear of hurting myself badly”. Yn ogystal, nodwyd bod anafiadau’n tueddu I ddychwelyd a bod ymadfer yn cymryd mwy o amser, yn enwedig ymhlith chwaraewyr hŷn. Mae hyn yn awgrymu bod effaith gorfforol y gamp yn tyfu dros amser ac yn gallu effeithio ar berfformiad a pharhad.

Roedd diffyg amser ac ymrwymiadau bywyd hefyd yn thema amlwg. Nododd llawer fod gwaith a theulu yn cyfyngu ar eu gallu I gymryd rhan, gyda sylwadau fel “limited time”, “Working hours clash” a “family responsibilities”. Mewn rhai achosion, gallai hyn arwain at golli sesiynau hyfforddi a llai o gyfleoedd I gael eu dewis. Mae hyn yn dangos sut gall pwysau bywyd pob dydd wneud cyfranogiad cyson yn anodd.

Roedd mwynhad a chymhelliant yn ffactorau pwysig o safbwynt seicolegol. Er bod llawer yn mwynhau rygbi’n fawr, dywedodd eraill fod eu cymhelliant wedi gostwng oherwydd perfformiad gwael, diffyg hwyl yn y tim, neu ofynion corfforol y gamp. Er enghraifft dyweddodd un “no enjoyment with my team” tra bod un arall yn teimlo bod chwarae’n rhy aml yn “puts me off a bit”. Mae hyn yn awgrymu bod mwynhad personol a chymhelliant mewnol yn allweddol ar gyfer cysondeb.

Roedd ffactorau cymdeithasol ac amgylcheddol hefyd yn bwysig. Roedd amgylchedd tim cadarnhaol yn helpu pobl aros yn y gamp a chymdeithasu. Ar y llaw arall, roedd profiadau negyddol fel “team politics”, diffyg cefnogaeth neu hyfforddiant gwael yn gallu arwain at anfodlonrwydd a hyd yn oed meddwl o orffen chwarae. Mae hyn yn dangos pa mor bwysig mae ochr cymdeithasol y gamp I brofiad y chwaraewyr. 

Yn olaf, tynnwyd sylw at bwysigrwydd cefnogaeth a lles chwaraewyr. Awgrymodd cyfranogwyr y dylai fod mwy o gefnogaeth I’r rhai sydd wedi’u hanafu :- “Keep involvement even during injury periods”, gwell cyfathrebu gyda hyfforddwyr :- “talk to you give you advice”. Nodwyd hefyd bod sesiynau hyfforddi pleserus a cymdeithasu oddi ar y cae yn ffyrdd pwysig o gadw pobl yn y gamp :- “keep training interactive” a “organise events and together, socials”.

	Mwynhad a cymhelliant
	Lefelau mwynhad a chymhelliant yn dylanwadu ar gyfranogiad parhaus
	“no enjoyment with my team”; “puts me off a bit”; “once I stop enjoying rugby, that’s when I’ll stop”

	Amgylchedd cymdeithasol
	Dynameg tim, hyfforddi ac awyrgylch cymdeithasol yn effeithio ar brofiad
	“friendly environment”; “team politics”;
“unsupportive team”; “making us feel welcome”

	Cymorth a lles chwaraewyr
	Angen am systemau cymorth gwell, yn enwedig o ran anafiadau a chyfathrebu
	“provide support to injured players”; “keep involvement during injury”; “give feedback consistently”

	Gofynon corfforol ac oedran
	Effaith heneiddio a gofynion corfforol ar berfformiad ac adferiad
	“recovery post match being older”; “can’t keep up with younger players”; “physicality of the sport”


Figwr 4

Mae’r astudiaeth hon wedi archwilio dynameg cymhelliant ymhlith chwaraewyr rygbi amatur, gan ganolbwyntio ar ffactorau mewnol ac allonol, yn ogystal a’r rhwystrau sy’n effeithio ar ymgysylltiad cynaliadwy. Yn gyffredinol, mae’r canlyniadau’n dangos bod cymhelliant mewnol yn chwarae rhan holl bwysig wrth gynnal cyfranogiad, tra bod rhwystrau fel anafiadau, cyfrifoldebau bywyd a ffactorau cymdeithasol yn gallu effeithio’n negyddol ar gyfranogiad parhaus. Mae’r bennod yma yn cysylltu’r canfyddiadau I nodau’r ymchwil ac yn eu lleoli o fewn y llenyddiaeth. 

Cysylltu a’r Llenyddiaeth
Mae’r pwyslais cryf o’r astudiaeth ar fwynhad yn cadarnhau pwynt Scanlan et al (1993), ond mae’r canfyddiadau yn awgrymu nad yw mwynhad yn sefydlog. Yn lle, mae’n ymddangos fod lefelau mwynhad yn gallu newid yn dibynnu ar ffactorau fel perfformiad, dynameg tim ac anafiadau. Caiff hyn eu hadlewyrchu gan un o’r cyfranogwyr a dywedodd “no enjoyment with my team”. Gall hyn awgrymu nid yw mwynhad yn ffactor mor ddibynadwy fel yr awgrymwyd gan Scanlan ar gyfer cyfranogiad dros amser neu os ei fod yn factor sydd yn newid dros amser. Yn debyg I hyn, mae’r data o’r holiadur yn nodi’r teimlad o berthynas fel thema allweddol arall sydd yn cefnogi gwaith Carron et al (2000) a Deci a Ryan (2000)  gan adlewyrchu’r pwysigrwydd  o anghenion seicolegol megis perthnaseodd. Yn benodol, mae’r ymdeimlad cryf o berthyn yn awgrymu bod uniaethu gydag eraill yn ffactor allweddol wrth gynnal cyfranogiad mewn rygbi amatur. Wedi dweud hyn, yn debyg I’r thema o fwynhad, nid yw’r teimlad o berthyn wastad yn sefydlog. Mae hyn o achos mae’r teimlad o berthynas yn dibynnu ar gyfranogiad parhaus. Wnaeth un cyfranogwr ddweud “Keep involvement even during injured periods”, mae hyn yn dangos bod chwarewyr sydd ag anafiadau yn gallu teimlo’n llai cysylltiedig gyda’r tim, sydd yn uwcholeuo’r faith bod y teimlad yn gallu gwenhau pryd mae cyfranogiad yn lleihau.

Er y dyfyniadau uchod mae’n edrych fel mai lleiafrif o bobl sydd yn credu hyn gan fod cyfartaledd mwynhad ( M=3.75 ) a teimlad o berthynas ( M=4.00 ) yw’r ail a trydydd uchaf allan o’r pedwar ar ddeg o themau yn y ‘Scoring key’. Mae hyn yn dangos bod cymhelliant mewnol yn cael llawer o effaith ar gyfranogiad ac ymgysylltiad chwaraewyr amatur hyn.

Yn ogystal, mae’r canlyniadau’n cefnogi gwaith Frederick a Ryan (1993), gan ddangos bod ffactorau cymhelliant mewnol yn fwy dylanwadol na ffactorau allanol. Roedd ffactorau fel cystadleuaeth ( M=4.13 ), mwynhad a’r teimlad o berthyn yn sgorio’n uwch na ffactorau allanol fel ymddangosiad ( M=1.81 ) a phwysau iechyd ( M=1.50 ). Mae hyn yn cadarnhau bod cymhelliant mewnol yn fwy cynaliadwy ar gyfer cyfranogiad hirdymor.

Fodd bynnag, mae’r canlyniadau yn awgrymu nad yw cymhelliant mewnol ar ei ben ei hun yn ddigon I sicrhau cyfranogiad parhaus. Er bod lefelau uchel o gymhelliant yn y data meintiol, mae’r data ansoddol yn dangos bod rhwystrau megis anafiadau, diffyg amser a chyfrifoldebau bywyd yn parhau I gyfyngu ar ymgysylltiad. Mae hyn yn rhannol yn cefnogi gwaith Sevil et al (2016), sy’n awgrymu bod cymhelliant yn gallu lleihau effaith rhwystrau, ond mae’r canfyddiadau hyn hefyd yn awgrymu  nad yw cymhelliant bob amser yn ddigon I oresgyn y rhwystrau hyn yn llwyr. Yn hytrach, mae’n ymddangos bod chwaraewyr yn gallu profi lefelau uchel o gymhelliant tra’n dal I wynebu rhwystrau sylweddol ar yr un pryd, sydd yn cefnogi gwaith Portel-pino et al (2020).

Argymellion ar gyfer hyfforddwyr / clybiau 
Mae canlynidau o’r astudiaeth yn helpu I awgrymu nifer o argymhellion gwahanol ar gyfer hyfforddwyr a chlybiau amatur, yn enwedig pan yn ystyried y data meintiol ac ansoddol. Er gwnaeth mwynhad cael ei nodi fel un o’r cymhellion mwyaf ( M=3.75 ), mae’r ymatebion ansoddol megis “no enjoyment with my team” yn uwcholeuo’r ffaith nad yw’n gyson ar draws pob chwaraewr. Mae hyn yn awgrymu, ni ddylai hyfforddwyr gymryd yn ganiataol fod mwynhad yn bresennol yn awtomatig, ac yn lle mabwysiadu amgylchedd tim positif a chynwysedig. Efallai gall stratageathau fel cyfathebu gwnaeth un cyfranogwr awgrymu – “communication with all players and inclusion”  , rheoli dynameg tim ac ymdrin a materion rhyngbersonol helpu gynnal mwynhad dros amser. 

Fel y soniwyd yn gynt, mae’r teimlad o berthyn wedi cael ei nodi fel ffactor allweddol cymhellianol ( M=4.00 ). Er hyn, unwaith eto, mae’r data ansoddol yn awgrymu gall y teimlad wanhau, yn enwedig yn ystod amser pan mae chwaraewyr yn dioddef a anafiadau – “Provide support to injured players” a “keep involvement even during injured periods”. Mae hyn yn awgrymu dylai clybiau flaenoriaethu cyfranogiad chwaraewyr yn ystod amser ar yr ochr (injuries). Gall strategaethau cynnwys, cynnwys y chwaraewyr sydd yn dioddef o anaf mewn sesiynau hyfforddi, rhoi rol o fewn y tim - “encourage management/coaching when injured” – neu annog ymgysylltiad cymdeithasol parhaus o fewn y tim. 

Yn ogystal, mae canlyniadau’r astudiaeth yn dangos pwysigrwydd cymhelliant mewnol o’i gymharu a chymhelliant allanol. Roedd ffactorau mewnol fel mwynhad ( M= 3.75 ), teimlad o berthyn ( M=4.00) a her ( M=3.45) ymhlith y sgoriau uchaf, tra bod ffactorau allanol fel ymddangosiad ( M=1.81 ) a chydnabyddiaeth gymdeithasol ( M=2.32 ) yn sylweddol is. Mae hyn yn amgrymu bod chwaraewyr yn cymryd rhan yn bennaf am resymau mewnol yn hytrach na gwobrau neu ganlyniadau allanol. Felly, dylai hyfforddwyr a chlybiau ganolbwyntio ar feithrin y math yma o gymhelliant drwy greu amgylchedd sy'n pwysleisio mwynhad, datblygiad personol a rhyngweithio cymdeithasol cadarnhaol, yn hytrach na chanolbwyntio’n ormodol ar ganlyniadau neu wobrau allanol. Gall hyn helpu I gynnal cymhelliant mwy sefydlog dros amser a chefnogi cyfranogiad parhaus.

Gwerthusiad Beirniadol
Mae’r astudiaeth hon yn gwneud cyfraniad pwysig I ddeall cymhelliant mewn chwraewyr rygbi hŷn, yn enwedig gan fod y rhan fwyaf o’r llenyddiaeth bresennol yn canolbwyntio ar athletwyr ifanc neu elitaidd. Un o gryfderau mwyaf yr ymchwil yw’r defnydd o ddulliau cymysg, a alluogodd gyfuniad o ddata meintiol a dadansoddiad ansoddol. Fel y nodwyd yn y testun “Trwy gyfuno’r ddau ddull, roedd modd darparu darlun mwy cynhwysfawr o’r problem ymchwil.”, ac mae hyn yn adlewyrchu dull methedoleg cadarn sy’n cydnabod cymhlethdod cymhelliant mewn chwaraeon tim dwys fel rygbi. Mae defnyddio’r EMI-2 hefyd yn ychwanegu at ddilysrwydd y data, gan ei fod yn offeryn a ddefnyddir yn eang ac sy’n mesur ystod eang o gymhellion mewnol ac allanol.

Cyfyngiadau
Er ei gyfraniad, mae gan yr astudiaeth hyn ei chyfyngiadau. Er fod maint y sampl yn weddol ( n=49 ) ar gyfer yr ymchwil. O’I gymharu ag astudiaethau o statws fwy uchel, mae sampl yr astudiaeth hon yn fach, sy’n cyfyngu ar gyffredinolrwydd y canfyddiadau. Yn ychwanegol, roedd y nifer o cyfranogwyr benywaidd ( N=8 ) yn cyfyngu ar y gallu I dynnu casgliadau cryf am wahniaethau rhywedd.

Mae’r defnydd o samplu cyfleus yn cyfyngu ymhellach ar ddilysrwydd allanol, gan na fydd y sampl yn cynrhychioli poblogaeth ehangach o chwaraewyr rygbi amatur. Ar ben hynny, mae’r ddibyniaeth ar ddata hunanadrodd yn galluogi’r cyfle ar gyfer rhagfarn.

Yn gadarnhaol gwnaeth offeryn dilys (EMI-2) cael ei ddefnyddio er mwyn casglu’r data meintiol fel a nodwyd. Er hynny, ni chafodd y cwestiynau ansoddol eu dilysu’n ffurfiol, a all effeithio ar ddibynadwyedd y canfyddiadau.Felly, mae angen bod yn ofalus wrth ddehongli’r canlyniadau. 

Er bod yr astudiaeth hon yn cynnwys data ansoddol sy’n cynnig rhywfaint o ddyfnder, mae’r dull hwn yn gyfyngedig o’i gymharu a dulliau fel cyfweliadau manwl. Nid yw ymatebion I gwestiynau agored yn gallu archwilio ystyr, cyd-destun na phrofiadau byw yn llawn, gan nad oes cyfle I ofyn cwestiynau dilynol. Byddai cyfweliadau’n caniatau archwiliad llawer mwy manwl o safbwyntiau’r chwaraewyr, gan ddarparu dealltwriaeth ddyfnach o sut mae diwylliant rygbi amatur yn dylanwadu ar gymhelliant a hunaniaeth.

Os bydd yr ymchwil yn cael ei chynnal eto yn y dyfodol, bydd yr astudiaeth yn elwa o sampl mwy o faint a fwy amrywiol, yn enwedig gyda mwy o gyfranogwyr benywaidd. Mae cynnal astudiaeth dros amser (Longitudinal) yn opsiwn da. Gall y math yma o ymchwil ddarparu mewnwelediad i sut mae cymhelliant a rhwystrau’n esblygu dros amser, yn enwedig yn ystod cyfnodau allweddol fel anaf neu newidiadau mewn amgylchiadau bywyd.

Fel sydd wedi cael ei son yn rhan cyfyngiadau y bennod, gall defnyddio dull ansoddol mwy manwl fel cyfweliadau fod yn ddull mwy gwerthfawr petawn yn gwneud yr ymchwiliad yma, neu un tebyg, yn y dyfodol. Yn ychwanegol, dylai gwaith y dyfodol roi mwy o sylw i rol clybiau a hyfforddwyr, yn ogystal a ffactorau sefydliadol wrth lunio cyfranogiad.

[bookmark: _Toc226062396]Casgliad
Mae’r astudiaeth hon wedi dangos bod cymhelliant mewnol, megis mwynhad, perthynas a chystadleuaeth yn ffactorau allweddol wrth gynnal cyfranogiad parhaus mewn rygbi amatur. Ar yr un pryd, mae cymhelliant allanol yn gallu darparu cymorth ychwanegol ond nid yw’n ddigonol ar ei ben ei hun i sicrhau ymrwymiad hirdymor. Mae rhwystrau megis anafiadau, pryder perfformiad, ‘burnout’ a phrofiadau negyddol yn achosi heriau sylweddol i chwaraewyr hŷn ac yn gallu tanseilio eu cymhelliant. Mae’r canfyddiadau’n cyd-fynd a Damcaniaeth Hunanbenderfyniad, gan bwysleisio’r angen i hyfforddwyr a chlybiau greu amgylchedd sy’n cefnogi ymreolath cymhwysedd a pherthynas.

Er bod yr astudiaeth yn cynnig mewnwelediadau gwerthfawr, mae cyfyngiadau megis maint y sampl, anghydbwysedd rhywedd a dibyniaeth ar hunan-adrodd yn golygu bod angen rhagor o ymchwil cyn gwneud casgliadau pendant. Yn benodol, dylid cynnal astudiaethau gyda samplau sydd yn cefnogi chwaraewyr hŷn yn fwy, gan gynnwys mwy o fenywod, ac ystyried dulliau ansoddol dyfnach megis cyfweliadau. Serch hynny, mae’r astudiaeth hon yn gosod sylfaen gadarn ar gyfer ymchwil pellach ac yn cynnig argymhellion ymarferol i glybiau ar sut i gefnogi chwaraewyr amatur hyn, gan sicrhau bod cymhelliant yn cael ei gynnal a bod cyfranogiad yn parhau dros amser.

